Afrikaanse Skoolprojekte: Laaste-minuut studiewenke om leermateriaal te memoriseer.
Laaste-minuut studiewenke om leermateriaal te memoriseer.
Jy skryf eksamen en het nie vroegtydig voorberei soos wat ons voorgestel het nie. Die hele gesin is gespanne en jy voel verbouereerd. Daar is nie genoeg tyd om die leermateriaal noukeurig te verstaan nie, maar jy moet iets op jou eksamenvraestel skryf! Wat nou? Gebruik hierdie 5 maklike wenke om werk te memoriseer.
Ons moet nooit “cram” nie! Soms is daar egter nie genoeg tyd om alles te doen nie, en nou moet ons in baie kort tyd baie materiaal bestudeer. So, hoe kan ons binne 'n kort tyd ’n groot hoeveelheid werk memoriseer? Hier is 5 maklike maniere om die min studietyd te benut:
Bestudeer die terme en definisies.
Wanneer jy die terme en definisies wat in 'n hoofstuk gegee word, bestudeer, berei jy reeds voor vir 5 soorte vrae: Meervoudige keuse, Vergelyk Kolom A met Kolom B, Vul die ontbrekende woorde in, Kort vrae en Waar of Vals vrae. Jy kan selfs oorweeg om hierdie definisies in langer vrae te gebruik wanneer jy 'n konsep verduidelik.
Kry die geheelindruk.
As jy nie klaar is met die opsomming van jou werk nie, begin dan bloot deur die hoofstukke, subopskrifte en sketse te lees. Dit help om 'n geheelindruk van die hoofstuk te kry. As jy lang vrae in die eksamen kry, sal jy ten minste beginpunte vir elke argument hê.
Bestudeer Sketse en Diagramme.
Sketse en diagramme is gewoonlik maklik om te onthou, want dit laat 'n prentjie in ons gedagtes. Memoriseer hierdie sketse en diagramme, want jy sal waarskynlik gevra word om die skets te verduidelik of weer te gee. Maak seker dat jy al die punte vir die skets kry, insluitende die titel, byskrifte en netheid.
Fokus op wat jou onderwyser in die klas gesê het.
Die kanse is groot dat jou onderwyser genoem het wat belangrik is vir elke onderwerp tydens die klasperiode. Ons hoop dat jy geluister het, want hulle gaan heel moontlik die vrae vra oor wat hulle as belangrik beskou. As jy nie kan onthou wat hulle as belangrik genoem het nie, vra jou onderwyser weer of vra jou vriende.
Lees jou notas voor jy gaan slaap.
Jou brein is 'n kragtige orgaan. Selfs wanneer jy slaap, sal jou brein steeds die inligting verwerk. So wanneer jy klaar oefen eksamenvraestelle deurgewerk en gestudeer het, neem ’n bad en trek jou nagklere aan, en voordat jy gaan slaap, lees eers jou notas weer een keer deur. Dit is ook baie belangrik om ’n goeie nagrus te kry die aand voordat jy eksamen skryf.
Ons weet om te studeer vir eksamens kan vreesaanjaend wees, veral as jy weet jy het nie op die manier voorberei as wat jy wou nie. Daar is egter een ding wat jy altyd kan doen voor 'n toets - visualiseer hoe goed jy gaan doen. As jy jouself visualiseer hoe jy die eksamen skryf en glo dat jy goed sal doen, verkry jy alreeds 'n voordeel. “Sluit jou oë en dink aan die beste weergawe van jouself moontlik. Dis wat jy regtig is, vry van enige deel van jou wat dit nie glo nie.” - C. Assaad
Vir meer studie wenke lees ons blog. “Die beste manier om te weet dat jy voorbereid is vir joueksamen, is deur selfevaluering.”
Vertel ons van jou ervaring met cramming en hoe jy die eksamen studeer. Ons wens almal die beste toe met die eksamens wat voorlê!
Etikette: cram, Eksamen, Fokus, Memoriseer, sketse en diagramme, skryf eksamens, studeer wenke, Studie, terme en definisies
Laaste-minuut studiewenke om leermateriaal te memo...
Die beste manier om te verseker dat jy voorbereid ...
Vind ’n leerstyl wat die beste by jou pas.
Hoe jy dit kan vermy om leerwerk uit te stel.